Heimdalsgata 26

Heimdalsgata 26 er en bygård i Heimdalsgata på Tøyen i Oslo. Den er kjent som et kunstnerhjem ettersom forfatteren Rudolf Nilsen bodde her en periode i barndommen.Hilde Diesen. Dikterhus. Tell forlag, 1994 (''bokhylla.no – fulltekst) 
Og så skjønn den er om kvelden, når den stiger lys og svær
frem av mørket med de mange lange vindusraders skjær.
Gården ble tegnet av Matheus Mosgaard og oppført i 1895–98. Bygget har 5 etasjer og 10 oppganger, og inneholdt opprinnelig 105 ettroms leiligheter. Siden er leilighetene oppgradert og antallet redusert til 56. Gården er i dag et borettslag.Rudolf Nilsens plass borettslag, jf. egen Facebook-side.

Rudolf Nilsen flyttet hit sammen med foreldrene i 1909, da han var 8 år gammel. Foreldrene flyttet fra hverandre ett års tid senere, og Rudolf fulgte med moren til hennes foreldre, og senere til Lakkegata. 

Huset er skildret i Nilsens dikt «Nr 13».

 Referanser 

 Eksterne lenker 

 NRK Gull Lydopptak av diktet «Nr 13»
 Oslo kommune, Utdanningsetaten. Erik Oluf Melvold: Rudolf Nilsen og "Nr. 13" 
 Oslo kommune, Byarkivet Rudolf Nilsen i Byarkivet

Kategori:Norske kunstnerhjem
Kategori:Kultur i Oslo
Kategori:Boligbygninger i Oslo
Kategori:Tøyen (Oslo)
Kategori:Byggverk fullført i 1895